laion/Wikipedia-Exotic huggingface dataset:
Le Vingtième Siècle

Le Vingtième Siècle (בעברית: המאה העשרים) היה עיתון בלגי בצרפתית, שהתפרסם בין השנים 1895–1940. מוסף הילדים שלו, "Le Petit Vingtième (אנ')", היה ידוע בתור המגזין שבו התפרסמו לראשונה פרקי "הרפתקאותיו של טינטין". "Le Vingtième Siècle" הוקם בשנת 1895 על ידי ז'ורז' אלפוט (אנ'), ז'וזף ד'אירסל (אנ') ואתנאז דה ברוקוויל. הגיליון הראשון פורסם ב-6 ביוני 1895. הפופולריות של העיתון לא הייתה גדולה, והוא החזיק מעמד רק בזכות תמיכתו של הפוליטיקאי שארל דה ברוקוויל, שהיה אחיו של אתאנז. בשנת 1914 החל פרנאן נרה (צר') לנהל את העיתון. נרה ניסה להפחית את הטון הקתולי בו התאפיין העיתון ולהפוך אותו לאוניברסלי יותר. בשנת 1924 החל לנהל את העיתון נורבר ואלה (אנ'), כומר קתולי שהיה תומך נלהב בפשיזם. בשנת 1927 הוא שכר את ז'ורז' רמי לעבודה בעיתון, והפקיד אותו על ניהול מוסף הילדים "Le Petit Vingtième", שם החלו להתפרסם בינואר 1929 פרקי "הרפתקאותיו של טינטין". בשנות פעילותו של רמי בעיתון, התפוצה שלו עלתה באופן משמעותי. בשנת 1933 הודח ואלה מניהול העיתון בשל שערורייה פוליטית שעורר. לאחר פיטוריו הפך ויליאם איז'ה (צר') למנהל העיתון. איז'ה החזיק בהשקפה אנטי־נאצית ומאוחר יותר אף הפך לדמות מפתח בתנועת ההתנגדות הבלגית. עם כיבוש בלגיה על ידי גרמניה במאי 1940 נסגר העיתון על ידי יחידות התעמולה של הוורמאכט, בשל העמדות האנטי־נאציות שהפגין איז'ה. העיתון היה מזוהה עם הכנסייה הקתולית וזכה רבות לתמיכתה. עם עליית הנאצים לשלטון בגרמניה ובעידודו הנמרץ של נורבר ואלה, הפכו המסרים שביטא העיתון ליותר ויותר אנטי־קומוניסטיים, אנטי־קפיטליסטיים, אנטישמיים ואנטי־ליברליים. בטור "אירועים אקטואליים" שהתפרסם ב-"Le Petit Vingtième" ב-4 באפריל 1934, למשל, נכתב לגבי צעדיו האנטישמיים של אדולף היטלר בגרמניה: ”נפלא. הבה נקווה שהוא יחזיר לגרמניה את היהודים הרבים הגולים בקרבנו, ושנשמע שפה אחרת מלבד יידיש מדוברת בעיר הטובה שלנו, בריסל.” במאמר מערכת מ-1 בפברואר 1934 נכתב ”האייזקים, הפלסנברגים ולויים אחרים ממלאים את כיסיהם ועושים הון. לאט לאט הם מרעילים את העולם, על ידי השחתת הצעירים.” בין השנים 1933–1940, תחת ניהולו של ויליאם איז'ה, הפכה נימת העיתון למתונה יותר. מדיה וקבצים בנושא Le Vingtième Siècle בוויקישיתוף https://levingtiemesiecle.es.tl. Kees de Groot, Tintin as a Catholic Comic: How Catholic Values went Underground, Tilburg University, 2017 פייר אסולין, Hergé : The Man Who Created Tintin, ניו יורק: אוניברסיטת אוקספורד, 2009, עמ' 38, ISBN 978-0-19-539759-8. (באנגלית) הכותב משתמש כאן בשם "לוי" כשם משפחה יהודי מייצג (ולא כהתייחסות לצאצאי שבט לוי). פייר אסולין, Hergé : The Man Who Created Tintin, ניו יורק: אוניברסיטת אוקספורד, 2009, עמ' 39, ISBN 978-0-19-539759-8. (באנגלית) https://levingtiemesiecle.es.tl.
ג'ורג' אדה

ג'ורג אדה (או ז'ורז' אדה בערבית: جورج عدة, 22 בספטמבר 1916, תוניס – 28 בספטמבר 2008, תוניס) היה פוליטיקאי ואיש איגוד מקצועי יהודי-תוניסאי ומנהיגה לשעבר של המפלגה הקומוניסטית התוניסאית. אדה נחשב דמות מכובדת בקרב האופוזיציה השמאלנית התוניסאית ותיאר את עצמו כיהודי תוניסאי אנטי-ציוני. הביע תמיכה ב"שחרור פלסטין", והכריז לעיתים קרובות על תמיכתו בזכויות "אוכלוסיית השהידים בפלסטין". הוא נלחם "למען חופש, דמוקרטיה וזכויות אדם", ו"להגנה על מטרות צודקות בתוניסיה ובעולם". הוא גם היה פעיל במאבק למען זכויות העובדים באיגוד העבודה הכללי של תוניסיה. אדה הפך לחבר במפלגה הקומוניסטית של תוניסיה (PCT) בשנת 1934. הוא השתייך לקבוצה שהמשיכה במאבק החשאי לאחר מעצרם של המנהיגים הנאו-דסטור והקומוניסטים בספטמבר 1934. הוא נכלא על ידי השלטונות הקולוניאליים הצרפתיים מספטמבר 1935 עד אפריל 1936. מיד לאחר שיצא מהכלא, מונה ב-1 ביוני 1936 בוועידה הלאומית של המפלגה כסגן המזכיר הכללי, וכיושב הראש בפועל של אגף הנוער הקומוניסטי. באפריל 1940 הושם אדה במעצר בית בזגואן, ולאחר מכן בבז'ה, שם שהה עד 13 בנובמבר 1943, אז שברח לאלג'יריה השכנה. אדדה נעצר שוב ב-1952 על ידי השלטונות הקולוניאליים הצרפתיים, ויחד עם מנהיגים אחרים של הדסטור והקומוניסטים נשלח לגלות פנימית בדרום תוניסיה. הוא שוחרר רק בשנת 1955. מאוחר יותר כתב על תקופה זו: למען שחרור ארצי חוויתי בתי כלא, מחנות ריכוז וגירושים על ידי הקולוניאליסטים הצרפתיים אדה היה חבר בהנהלת המפלגה הקומוניסטית עד 1957. במשך שנים רבות הוא נשאר דמות מובילה חשובה במפלגה והעורך הראשי של השבועון דובר הצרפתית שלה, L'Avenir de la Tunisie ("העתיד של תוניסיה"). לאחר קבלת העצמאות של תוניסיה המשיך למלא תפקיד כפעיל תנועתי, אך ללא תפקיד רשמי במפלגה. נוכחותו עדיין הורגשה באמצעות דעותיו, מאמרי העיתונות והשתתפותו בתנועות דמוקרטיות ואיגודיות מקצועיות. בנו סרז' אדה, הנשיא לשעבר של TV5Monde, נפטר לפניו ב-2004 מסרטן. אדה מת מהתקף לב, ונקבר בבית הקברות היהודי בורג'ל שם כבר נקברו זה מכבר אשתו גלדיס ובנו. Tunisie : décès de Georges Adda, personnalité politique de gauche - PDP - Parti démocrate progressiste - Tunisie - الحزب الديمقراطي التقدمي - تونس, web.archive.org, ‏2011-01-23 Ali Mahjoubi, Georges Adda (in French), Jeune Afrique, October 5, 2008, p. 41 Eloge funèbre du patriote et militant progressiste Georges ADDA - Mouvement Ettajdid حركة التجديد, ettajdid.org
Don't Go (שיר של סקרילקס, ג'סטין ביבר ודון טוליבר)

Don't Go (בעברית: אל תלכי) הוא שיר של המפיק המוזיקלי האמריקאי סקרילקס, שהוקלט בשיתוף פעולה עם הזמר-יוצר הקנדי ג'סטין ביבר והראפר האמריקאי דון טוליבר. השיר, שיצא ב-20 באוגוסט 2021, נכתב בידי סקרילקס, ג'סטין ביבר, דון טוליבר, ג'ייסון בויד (אנ') וטיישין תומפסון (אנ') והופק בידי Harv (אנ') וסקרילקס. במהלך ריאיון, כשדיבר על "Don't Go", אמר סקרילקס: השיר הוא תרכובת יפיפיה של אנרגיה המשתלבת יחד. עם כל כל 100 אנשים המאזינים לו, אני מקווה שישנם 100 פרשנויות שונות. — Skrillex: Exploring New Sound on "Don’t Go" with Justin Bieber and Don Toliver | Apple Music, סרטון בערוץ "Apple Music", באתר יוטיוב (אורך: 08:44) השיר היה אמור לצאת במקור כחלק מאלבום האולפן השישי של ביבר, Justice (2021), אך בסופו של דבר לא היה מוכן בזמן לעריכה הסופית של האלבום, מה שהוביל לכך שהשיר יצא מאוחר יותר כסינגל בפני עצמו. "Don't Go" הוא שיר בסגנון אר אנד בי ועם יציאתו ב-2 במרץ 2010, נכנס היישר לעשיריה הראשונה במצעדים בניו זילנד, הולנד ויפן, ולעשרים שירים המובילים באוסטרליה. נכון לשנת 2022 מונה סרטון השיר ביוטיוב כ-29,089,299 צפיות. סקרילקס – הפקה, כתיבה ג'סטין ביבר - שירה, כתיבה דון טוליבר – שירה, כתיבה Harv (אנ') – הפקה, כתיבה, גיטרה ג'ייסון בויד (אנ') - כתיבה טיישין תומפסון (אנ') – כתיבה אלדא - כתיבה קרלטון מקדואל ג'וניור - כתיבה, גיטרה ג'ורדן דאגלס - כתיבה דרו גולד – כתיבה, הקלטות ג'וש גודווין - הפקה ווקאלית, הקלטה דרק "206Derek" אנדרסון – הקלטה Dhamari Trice Hanson "Dusjni" - הפקת גיטרה מני מרוקין – ערבוב מייק בוזי - מאסטרינג הווידאו קליפ הנלווה לשיר, בוים על ידי סלומון ליגטלם, והועלה לערוץ היוטיוב של סקרילקס בשידור חי ב-20 באוגוסט 2021. בקליפ נראים ביבר ודון טוליבר שרים ורוקדים במוזיאון לאמנות המציג אמנויות הקשורות אליהם, ולקראת סוף הסרטון דמויותיהם הופכות לדמויות מזהב. Don't Go, במסד הנתונים הקולנועיים IMDb (באנגלית) Don't Go, באתר Last.fm (באנגלית) מידע על הסינגל "Don't Go" באתר מיוזיק בריינז מילות השיר "Don't Go" באתר Genius סרטון השיר "Don't Go" באתר יוטיוב וגם על ידי גרגורי היין, קרלטון מקדואל, ג'וניור ג'ורדן ודאגלס דרו גולד Charlie Amter, Hitmaker of the Month: Justin Bieber Collaborator Harv Has Enough Juice to Go Around After ‘Peaches’ Powers 2021, Variety, ‏3 בספטמבר 2021 Skrillex, Justin Bieber & Don Toliver - Don't Go (Official Music Video), סרטון בערוץ "Skrillex", באתר יוטיוב (אורך: 02:48) אבן מתגלגלת, באתר הרולינג סטון
קרחון וב (ארץ ויקטוריה)

קרחון וב (באנגלית: Webb Glacier) הוא קרחון הממוקם בארץ ויקטוריה שבאנטארקטיקה. הקרחון ממוקם בסמוך מצפון להר באסטיון ולשלוחת גיבסון. הקרחון זורם לכיוון דרום-מזרח, ונשפך אל עמק בארוויק. שמו של הקרחון ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד. משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959. הקרחון נקרא על שם פי. אנ. וב (P.N. Webb), אשר, יחד עם בי. סי. מקלווי (B.C. McKelvey), ערכו את המחקר הגאולוגי הראשון באזור זה בעונת המחקר שבין השנים 1957–1958. לאחר מכן, בעונת המחקר שבין השנים 1958–1959, השתתף וב, מטעם המרכז לחקר אנטארקטיקה של אוניברסיטת ויקטוריה, בחקר עמק רייט. עמק מקלוויי שלוחת גיבסון
שליט המימדים

שליט המימדים: מסע ההרפתקאות המופלא הוא משחק הרפתקאות גרפי ישראלי משנת 1996 שפותח על ידי חברת "מחשבת". המשחק נמנה עם משחקי המחשב הישראליים היחידים שפותחו והופצו מחוץ לישראל, בעיקר בשפה האנגלית. המשחק תוכנן להפצה עולמית וכולו בשפה האנגלית, אך ישנה אפשרות להעלות כתוביות בעברית לכל אורך המשחק בתפריט ה"אפשרויות" במשחק. המשחק דורש מחשבה בפתירת חידות ואיסוף חפצים ומתנהל כולו עם העכבר. המשחק משתמש במספר אלמנטים המצויים שז'אנר ההרפתקאה כמו ממשק הצבע והקלק, סרטונים המשמשים כמעבר בין חלקי המשחק ותיק לאיסוף חפצים שחיוניים להמשך המשחק. המשחק נפתח עם סרטון הפתיחה שבו מוצגות הדמויות ועלילת המשחק. עלילת המשחק נפתחת עם ישיבת חברי מועצת המימדים, כשבראשה סבו של דמות הראשית במשחק, שמודאגים מהשמדת היקום. מאחר שאינם יכולים לעצור את זה מבטיהם מופנים אל גיבור המשחק (שעדיין לא יודע כלום ממה שמתרחש), בתקווה שהוא יציל את היקום. באותו זמן על כדור הארץ, ילד (הדמות הראשית) בא לבקר את סבתו בביתה במטרה לעזור לה בעבודות הבית. אך הוא מוצא את הבית ריק. עד שסבתו תחזור מחליט לעלות לעליית הגג ולמצוא חפצים מעניינים ולהיזכר בסיפורי סבתו. לאחר שהוא מוצא מספר חפצים נזכר הילד כי היה ארון בעליית הגג שסבתו תמיד הייתה מזהירה אותו לא לפתוח. וכמו כל ילד סקרנותו עולה והוא מחליט לפתוח את הארון. כאשר פותח את הארון מתגלה לעיניו מכשיר מוזר. אחוז תדהמה מדליק את המכשיר וזה מציג אותו בפניו. המכשיר הוא לא אחר ממכשיר שמעביר את מי שאוחז בו בין מימדים שונים. באותו זמן צופה מועצת המימדים בנעשה, וללא ספק מרוצה מכך שהילד גילה את המכשיר. לאחר שהמכשיר מציג עצמו (הוא מדבר) בפני הילד ומספר שאלות ששואל הילד, מספר לו המכשיר את הסיפור על הקרב בין מכשף הצפון לקוסם מרלין. לאחר קרב שנערך שישה ימים ובו הקוסמים השתמשו בכל קסמיהם מצליח מכשף הצפון להפעיל כישוף על הקוסם מרלין וכולא אותו במימד שיצר במיוחד עבורו ואת מטהו מחלק לחמישה חלקים ומחביא כל חלק במימד אחר. מי שימצא את כל חמשת החלקים וירכיב את מטהו של הקוסם מרלין מחדש יוכל לשחררו מהמימד שבו כלוא. כשהילד שואל "ואיך כל זה קשור אליי?" עונה לו המכשיר כי הוא זה שנבחר לבצע את המשימה ובקרוב אם לא תתבצע המשימה יתפוצץ היקום כולו כולל הכוכב עליו הוא חי (כדור הארץ), דבר זה ישפיע על יקומים מקבילים ליקום הזה וההשלכות יהיו נוראיות. מנקודה זו מתחיל המשחק שהוא בעל הומור שנון וחידות רבות להשלמת המשימה. מטרת השחקן למצוא את כל חמשת החלקים ממטהו של מרלין הקוסם, לחברם ולשחרר את מרלין מהמימד שבו כלוא, ובעזרת המכשיר שמעביר אותו בין המימדים. פסקול המשחק הוא מקורי ונוצר על ידי אביב קורדיץ. האתר של כותב ויוצר המשחק (אורן אובסטבלום) שליט המימדים, באתר מסע אל העבר
איסאק דה בנקולה

איסאק דה בנקוֹלֶה (בצרפתית: Isaach de Bankolé;‏ נולד ב- 12 באוגוסט 1957) הוא שחקן צרפתי-אמריקאי שנולד בחוף השנהב. איסאק דה בנקולה נולד בשם זכארי בנקולה באביג'אן, חוף השנהב למשפחה ממוצא יורובי שהגיעה מבנין. בשנת 1975 הוא עבר לפריז להשלמת לימודיו. בהמשך הוא למד לתואר שני בפיזיקה ומתמטיקה והוציא רישיון טייס. בהמלצת במאי קולנוע צרפתי הוא למד משחק והחל להופיע בתיאטרון. הסרט הראשון בהשתתפותו היה Asphalt Warriors שצולם בשנת 1984. בשנת 1986 הוא שיחק בסרט Black Mic-Mac וקיבל על תפקידו את פרס סזאר "לשחקן המבטיח ביותר". בעקבות הצלחה זו הוא פתח בקריירת משחק. דה בנקולה שיחק במספר סרטים של ג'ים ג'ארמוש כולל "מונית לילה", "גוסט דוג: דרכו של סמוראי". בשנת 1997 הוא עבר לארצות הברית. בנוסף לקולנוע דה בנקולה שיחק במספר סדרות טלוויזיה כולל "הסופרנוס" ו-"24" בשנת 2005 שיחק בסרט "מנדרליי". בשנת 2006 שיחק ב"קזינו רויאל". בשנת 2008 שיחק בסרט "קרב בסיאטל". בשנת 2014 שיחק ב-Where the Road Runs Out, שהיה הסרט הראשון שצולם בגינאה המשוונית. בשנת 2018 שיחק דה בנקולה בסרט גיבורי העל "הפנתר השחור" מבית מארוול קומיקס. בשנת 2021 הוא שיחק בעונתה השנייה של סדרה "הסנדק של הארלם". בשנת 2022 שיחק בסרט "הפנתר השחור: ואקאנדה לנצח" ובקומדיה הרומנטית "האנשים שאנחנו שונאים בחתונה" של אמזון פריים וידאו. על פעילותו בקולנוע הוא התקבל ללגיון הכבוד בשנת 2007. בשנים 2000–2003 היה נשוי לקסנדרה וילסון. מדיה וקבצים בנושא איסאק דה בנקולה בוויקישיתוף איסאק דה בנקולה, במסד הנתונים הקולנועיים IMDb (באנגלית) איסאק דה בנקולה, באתר "אידיבי", מאגר הידע העברי לקולנוע ישראלי ועולמי איסאק דה בנקולה, באתר AllMovie (באנגלית) איסאק דה בנקולה, במסד הנתונים הקולנועיים KinoPoisk (ברוסית) איסאק דה בנקולה, באתר Discogs (באנגלית) ערך זה הוא קצרמר בנושא קולנוע ובנושא ישראלים. אתם מוזמנים לתרום לוויקיפדיה ולהרחיב אותו.
צדביטה אולימפיה

מועדון הכדורסל צדביטה אולימפיה (בסלובנית: Košarkarski klub Cedevita Olimpija) הוא מועדון כדורסל סלובני מהעיר ליובליאנה המתמודד בליגת העל הסלובנית, היורוקאפ והליגה האדריאטית. המועדון הוקם ב-2019 על ידי איחוד של אולימפיה ליובליאנה הסלובנית וצדביטה זאגרב הקרואטית. מועדון הכדורסל של אולימפיה ליובליאנה הוקם בשנת 1946 כחלק ממועדון הספורט הגדול "סוובודה" (חופש). הקבוצה השתתפה בעבר בליגה היוגוסלבית בכדורסל וזכתה ב-6 אליפויות וגביע אחד. בעונת 1993/1994 זכתה בגביע האירופי לאחר ניצחון בגמר על טאו ויטוריה 91–81, ובעונת 2001/2002 בליגה האדריאטית לאחר ניצחון בגמר על קרקה נובו מסטו 73–59. צדביטה זאגרב נוסדה ב-1991, וזכתה בארבע אליפויות קרואטיה רצופות בין 2014 ל-2017. כמו כן זכתה הקבוצה בגביע קרשימיר צ'וסיץ', הגביע הקרואטי, חמש פעמים, מהן ארבע רצופות (2012, 2014–2017). בקיץ 2019 התמזגו שתי הקבוצות ליצירת מועדון חדש מהעיר ליובליאנה. הליגה הסלובנית: זכיות (4): 2020/21, 2021/22, 2022/23, 2023/2024 הגביע הסלובני זכיות (2): 2022, 2023 לשתי הקבוצות 70 תארים בסך הכל לפני האיחוד (ראו תוארי צדביטה ותוארי אולימפיה) גרמניה מאיק צירבס סלובניה יאקה בלאז'יץ' קרואטיה רוקו אוקיץ' מדיה וקבצים בנושא צדביטה אולימפיה בוויקישיתוף אתר האינטרנט הרשמי של צדביטה אולימפיה (בסלובנית) כשקרואטיה וסלובניה מתאחדות: מיזוג בין אולימפיה לובליאנה לצדביטה זאגרב, באתר הארץ, 4 ביוני 2019
ויר

האם התכוונתם ל... אישים אליסון ויר – סופרת בריטית. אנדור ויר – משורר הונגרי. אנדי ויר – סופר אמריקאי. פיטר ויר – במאי קולנוע אוסטרלי. אחר ויר (עיר) (אנ') – עיר במחוז קלבדוס שבחבל נורמנדי, צרפת.
קרשנג'הרשאן

קרשנג'הרשאן (בהונגרית: Körösnagyharsány) הוא כפר גדול בנפת שרקד שבמחוז בקש בדרום מזרח הונגריה. עד לשואה הייתה בו קהילה יהודית קטנה. כמו יישובים רבים באירופה גם מספר התושבים בקרשנג'הרשאן נמצא בירידה. בשנת 1990 חיו בכפר 742 תושבים, ובשנת 2021 רק 423 תושבים. היהודים הראשונים הגיעו ליישוב מאוראדיה בסוף המאה ה-17. המצבה הקדומה ביותר של בית הקברות היהודי הקטן ברחוב וארדי בהרסני מתוארכת לשנת 1855, היהודים התיישבו במרכז הכפר, בכיכר קוסות' של היום ובסביבתה, ובנו שם את המסחר ואת ביתם. הקהילה כללה 43 משפחות עשירות ודתיות. בשנת 1944 נרצחו בשואת יהודי הונגריה. בכפר עדיין נשארו שאריות מקהילת יהודי קרשנג'הרשאן: ביתה הגדול של משפחת גרוש הממוקם בכיכר קושוט. בית הקברות היהודי הקטן שממוקם ליד בית המטבחיים של היום. בית הקברות היהודי הגדול הממוקם בפאתי הכפר, לא רחוק מבית הקברות הציבורי שעדיין נמצא בשימוש היום. המצבות ששרדו נבנו בין השנים 60–1850 ו-1940. מדיה וקבצים בנושא קרשנג'הרשאן בוויקישיתוף אתר האינטרנט הרשמי של קרשנג'הרשאן (בהונגרית) נתוני הכפר באתר הלמ"ס ההונגרי תיעוד יהודי קרשנג'הרשאן שנרצחו בשואה מפקדי האוכלוסין של יהודי הונגריה, 1993
קטגיאן

קטגיאן (בהונגרית: Kötegyán) הוא כפר בנפת שרקד שבמחוז בקש בדרום מזרח הונגריה. עד לשואה הייתה בו קהילה יהודית קטנה. כמו יישובים רבים באירופה גם מספר התושבים בקטגיאן נמצא בירידה. בשנת 1990 חיו בכפר 1,708 תושבים, ובשנת 2021 רק 1,263 תושבים. יהודים ישבו בקטגיאן במאה ה-19 ובשנת 1944 נרצחו בשואת יהודי הונגריה. מדיה וקבצים בנושא קטגיאן בוויקישיתוף אתר האינטרנט הרשמי של קטגיאן (בהונגרית) נתוני הכפר באתר הלמ"ס ההונגרי תיעוד יהודי קטגיאן שנרצחו בשואה מפקדי האוכלוסין של יהודי הונגריה, 1993
דה טומאזו

דה טומאזו (באיטלקית:De Tomaso Automobili) היא חברה איטלקית לייצור מכוניות ספורט ומכוניות יוקרה שהוקמה במודנה בשנת 1959. החברה הוקמה בשנת 1959 על ידי אלחנדרו דה טומאזו, יליד בואנוס איירס. החברה החלה לפתח מכוניות ספורט ומכוניות יוקרה על בסיס מנועים מתוצרת פורד. המכונית הראשונה הייתה "דה טומאזו ואלה-לונגה" שייצורה התחיל ב-1964 ונמשך עד לשנת 1968. בתקופה זו נבנו 59 יחידות. בשנת 1967 החל ייצור "דה-טומאזו Mangusta" שנמשך עד לשנת 1971 ובתקופה זו נבנו כ-400 מכוניות. בשנים 1961–1963 החברה השתתפה במירוץ פורמולה 1 אך ללא הצלחה. לקראת עונת 1970 של פורמולה 1 החברה בנתה מכונית עבור צוות בריטי. המכונית לא הצליחה לסיים ארבע מרוצים ראשונים של העונה. במהלך המירוץ החמישי החלה שרפה ונהג נהרג. בשנת 1971 החל ייצור "דה-טומאזו פנטרה". בשנים 1971-1973 נבנו מעל ל-6,000 מכוניות. בחלקם הם נבנו על פסי הייצור של יצרן איטלקי Vignale שנכשל כלכלית בייצור מכונית מדגם "Vignale Gamine" ונרכש על ידי דה טומאזו. זמן קצר לאחר מכך בעקבות משבר האנרגיה העולמי של שנת 1973 היקף המכירות ירד לכ-100 מכוניות בשנה בלבד. בשנת 1973 נרכשה חברה "מוטו גוצי" ובעקבות כך דה טומאזו נכנסה לשוק ייצור אופנועים. בשנים 1976–1993 בבעלות החברה היה גם יצרן איטלקי "מזראטי". בשנת 1976 נרכשה חברת "אינוצ'נטי". תוכנן דגם של מכונית ספורט Mini de Tomaso שהיה מיוצר עד לשנת 1987 במפעלי אינוצ'נטי. בשנת 1993 אינוצ'נטי נמכר לפיאט. בנוסף למכוניות ספורט החברה נכנסה לשוק מכוניות יוקרה. בשנת 1971 החל ייצור "דה טומאזו Deauville". הרכב לא הצליח להתחרות עם מכוניות יוקרה מתוצרת גרמניה ונמכרו רק 244 יחידות. בשנת 1972 החל ייצור דה-טומאזו לונגצ'אמפ שנמשך עד לשנת 1989 אך ללא הצלחה יתרה. בשנות ה-2000 תוכננו מספר דגמים חדשים. כמו כן היה תכנון לבנות מפעל חדש בקלבריה תוך שיתוף פעולה עם יצרן רוסי אוא"ז. התכנון להיה הגיע לכ-10 אלף מכוניות בשנה אך הפרויקט נכשל. בשנת 2004 החברה הודיע על תחילת הליך של פשיטת רגל אך ייצור מכוניות חדשות נמשך. בשנת 2009 החברה נרכשה על ידי ז'אן מריו רוסוליניו וקיבל עזרה מממשלת איטליה להמשך פעילותה של החברה. בשנת 2012 הוא נעצר והואשם בשימוש לא נכון בתקציבים שקיבל. בשנת 2014 המפעל במודנה הפסיק את פעילותו. באפריל 2015 בית המשפט הכריז על מכירת החברה למשקיע מהונג קונג תמורת כ-מיליון יורו. בשנת 2019 הוצג דגם חדש De Tomaso P72 והוכרז שקיימות תוכניות לייצור כ-70 יחידות מדגם זה. בשנת 2022 הוכרז שתייצור צפוי להתחיל במפעל חדש בנורבורינג שבגרמניה. דה-טומאזו Mangusta דה-טומאזו פנטרה גוארה דה-טומאזו לונגצ'אמפ P72 מדיה וקבצים בנושא דה טומאזו בוויקישיתוף אתר האינטרנט הרשמי של דה טומאזו (באנגלית) דה טומאזו, ברשת החברתית פייסבוק דה טומאזו, ברשת החברתית אקס (טוויטר) דה טומאזו, ברשת החברתית אינסטגרם מכוניות מתוצרת דה טומאזו תיאור מפורט של הדגמים השונים http://www.italiaspeed.com/2004/cars/others/detomaso/liquidation.html https://www.autoweek.com/news/a1868661/de-tomaso-sold-117-million-chinese-buyer-after-deal-fizzles/ https://www.autocar.co.uk/car-news/new-cars/de-tomaso-p72-be-built-new-nurburgring-facility
TSN

TSN (באוקראינית: Телевізійна служба новин; בתרגום חופשי לעברית: "שירות הטלוויזיה של חדשות") היא תוכנית חדשות יומית בערוץ 1+1 בהפקת מדיה 1+1 (אנ'). בימי חול יוצאים לאור עד 8 מהדורות של TSN, בהתאם ליום בשבוע, בשבת ובראשון - אחד בכל פעם. המהדורה העיקרית של TSN היא בערב, ומתחילה ב-19:30. TSN היא אחת מתוכניות החדשות הפופולריות ביותר באוקראינה. בדצמבר 2012 קבעה התוכנית שיא מוחלט עם נתח קהל של 31.5%. המשמעות היא שכמעט כל מבוגר שלישי באוקראינה צפה ב-TSN. המהדורה הראשונה של TSN עלתה לאוויר בערוץ 1+1 בערב 1 בינואר 1997 עם המנחה אלה מזור (אנ'). העורך הראשי הראשון של TSN מינואר עד דצמבר 1997 היה אלכסנדר טקצ'נקו (אנ'). מריצ'קה פדלקו (אנ') סביאטוסלב גרינצ'וק לידיה טראן (אנ') נטליה מוסיצ'וק (אנ') סולומיה ויטביצקה (אוק') אלה מזור (אנ') נטליה אוסטרובסקה מדיה וקבצים בנושא TSN בוויקישיתוף אתר האינטרנט הרשמי של TSN TSN, ברשת החברתית פייסבוק TSN, ברשת החברתית אקס (טוויטר) TSN, ביישום טלגרם TSN, ברשת החברתית אינסטגרם TSN, סרטונים בערוץ היוטיוב Вечірній випуск ТСН за 3 грудня здобув рекордні показники, web.archive.org, ‏2013-04-12 ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
ג'וזף מבונג

ג'וזף אסיין מבונג (באנגלית: Joseph Essien Mbong; נולד ב-15 ביולי 1997) הוא כדורגלן מלטזי יליד ניגריה המשחק בעמדת הקיצוני בחאמרון ספרטנס. מבונג נולד בניגריה ובגיל צעיר היגר עם משפחתו למלטה אחרי שאביו, שהיה כדורגלן עבר הצטרף לפאולה היברניאנס. מבונג הבן, התחיל לשחק כדורגל בקבוצות הצעירות של המועדון. ב-27 באוגוסט 2014 ערך את הופעת הבכורה שלו בקבוצה הבוגרת בניצחון 1-3 נגד סלימה וונדררס. במהלך עונת 2016/2017 הושאל לאינטר זאפרשיץ' מליגת העל הקרואטית, אך לא רשם בה דקות משחק בליגה. ב-7 באפריל 2018 הבקיע את שער הבכורה שלו בקריירה בניצחון 1-3 נגד בירקירקארה. בקיץ 2020 הצטרף לחאמרון ספרטנס. בעונתו הראשונה במועדון, רשם את עונת השיא שלו כאשר כבש 7 שערים ב-22 משחקי ליגה ואף זכה עם המועדון באליפות מלטה. ב-16 ביוני 2022 הושאל לעירוני קריית שמונה מליגת העל עד לסיום העונה, עם אופציה לשלוש עונות נוספות. בינואר 2023 עזב את המועדון וחזר למלטה. בצעירותו, מבונג שיחק בכלל הנבחרות הצעירות של מלטה. ב-29 במאי 2018 ערך את הופעת הבכורה שלו בנבחרת הבוגרת בתיקו 1-1 נגד ארמניה. ב-24 במרץ 2021 הבקיע את שער הבכורה שלו בנבחרת בהפסד 3-1 לרוסיה במסגרת מוקדמות מונדיאל 2022. היברניאנס ליגת העל המלטזית: 2014/2015 הסופר קאפ המלטזי: 2015 חאמרון ספרטנס ליגת העל המלטזית: 2020/2021 ג'וזף מבונג, באתר Transfermarkt ג'וזף מבונג, באתר Soccerway ג'וזף מבונג, באתר National Football Teams ג'וזף מבונג, באתר FootballDatabase.eu מערכת ONE, ‏קריית שמונה מתחזקת: שחקן נבחרת מלטה חתם, באתר ONE‏, 16 ביוני 2022
שרון כרמל

שרון כרמל (נולד ב-1970) הוא יזם הייטק, מייסד ומנכ"ל בימר (Beamr) היה ממיסדי חברת אמבלייז. בשנת 1994 על בסיס חברת היפרלוג, הקים את חברת גיאו-אינטראקטיב שבהמשך שונה שמה לאמבלייז, ביחד עם צור דבוש, נפתלי שני ואלי רייפמן, על בסיס אחד הפטנטים שלה שעסק בהעברת אנימציה באינטרנט הונפקה החברה באוקטובר 1996 לפי שווי של 160 מיליון דולר. החברה נסחרה בבורסה של לונדון (BLZ.L) בשנת אלפיים גייסה 400 מיליון דולר לפי שווי 4 מיליארד דולר, בשיאה הגיעה החברה לשווי שוק של כ-8 מיליארד דולר. עד שנת 2001 שימש בחברה כדירקטור וכמנהל פיתוח בכיר כ-CTO. בשנת 2000 מכר חלק מהחזקותיו באמבלייז תמורת כ-40 מיליון דולר. בשנת 2002 הקים את BeInSync פלטפורמת תוכנה המאפשרת למשתמשים לגבות, לסנכרן, לשתף ולגשת לקבצים, מסמכים ונתונים אחרים שלהם באופן מקוון. בשנת 2010 הקים את בימר (Beamr) טכנולוגיה לדחיסת וידאו ליצרני ומפיצי תוכן על רשת האינטרנט. בשנת 2020 זכתה החברה בפרס אמי על טכנולוגיה והנדסה בקטגוריית דחיסת הווידאו. שרון כרמל, ברשת החברתית LinkedIn שלומי כץ, מייסד נוסף יוצא מאמבלייז: כרמל שרון מכר חלקו, באתר ynet, 19 במאי 2003 בתיה פלדמן, ‏חברת הסטארט-אפ BeInSync גייסה 3 מיליון דולר במסגרת סבב גיוס ראשון, באתר גלובס, 19 בדצמבר 2004 אסף גלעד, Beamr של שרון כרמל מגייסת 15 מיליון דולר ורוכשת את ונגארד וידיאו האמריקאית, באתר כלכליסט, 29 במרץ 2016 מאת עמי גינזבורג, ‏גיאו אינטראקטיב תגייס 48 מ' ד' בהנפקת מניות שנייה בלונדון, באתר גלובס, 11 במאי 1998 גיא רולניק, גיאו הופכת מדע בדיוני למציאות, באתר TheMarker‏, 12 בספטמבר 2000 מאיר אורבך, בימר הישראלית זכתה בפרס אמי על פיתוח טכנולוגיה לשיפור דחיסת וידאו, באתר כלכליסט, 26 בינואר 2021 Technology & Engineering Emmy Awards Development of Open Perceptual Metrics for Video Encoding Optimization פיתוח קוספטואלי למטריצות לאופטימיזציה של קידוד וידאו
משפחת אלאטיני

משפחת אלאטיני (באיטלקית: Allatini) היא משפחה יהודית-איטלקית, שהצמיחה מתוכה בנקאים, רופאים, אדריכלים, סוחרים ואישי ציבור. אחת ממשפחות הפראנקוס העשירות והחשובות בסלוניקי, יוון. מוצא המשפחה מצפון איטליה. יש סברה כי מוצאה הקדום של המשפחה מחצי האי האיברי. בתחילת המאה ה-19 מהגרים חלק מבני המשפחה אל סלוניקי שביוון ונמנים שם על הפראנקוס, העלית החברתית והכלכלית של העיר. שכבת העלית של הקהילה היהודית בסלוניקי כללה מספר משפחות יהודיות אריסטוקרטיות ממוצא איטלקי שבלטו בעושרן, ברמת החינוך הגבוהה שהעניקו לבניהן ובקשריהן הכלכליים. בני משפחת אלאטיני השתלבו בפיתוח התעשייה ותרמו לפיתוחה של העיר בהקמת תשתית תאורה, ביצור ובהפצת גז טבעי, בפיתוח אמצעי תחבורה, טחנות מים שסייעו ליצור הטקסטיל, יסדו בתי חרושת, בתי חולים ובתי ספר, תקעו יתד בתעשיית הטבק ובקידום התיעוש והמודרניזציה של העיר. בסוף המאה ה-19 הקימו בני המשפחה חברה בשם מודיאנו ואלאטיני ליבוא קמח ותבואות, לאחר זמן התרחבה החברה ושינתה את שמה לדארבלי מודיאנו ואלאטיני. אחד מבני המשפחה, הגביר משה (מואיז) אלאטיני, התפרסם במיוחד בשל פעילותו כנדבן וכרופא. Allatini Family זיכרון שלוניקי: גדולתה וחורבנה של ירושלים דבלקן, כרך 2, עמ' 136 נישואים באסטרטגיה של קיום והישרדות בקהילת שאלוניקי, בתקופת מלחמת השלם השנייה: המשניות ותמורה, גילה הדר סלוניקי היהודית בעיני נוסע יהודי גרמני בראשית המאה העשרים, דישון יהודית זיכרון שלוניקי: גדולתה וחורבנה של ירושלים דבלקן, כרך 2, עמ' 199 זיכרון שלוניקי: גדולתה וחורבנה של ירושלים דבלקן, כרך 2, עמ' 133
פול מבונג

פול מבונג (במלטית: Paul Mbong; נולד ב-2 בספטמבר 2001 במרססקלה שבמלטה) הוא כדורגלן מלטזי המשחק בעמדת קשר הכנף בקבוצת בירקירקארה מליגת העל המלטזית ובנבחרת מלטה. מבונג גדל במחלקות הנוער של פאולה היברניאנס ובירקירקארה מליגת העל המלטזית. בשנת 2019 החל לשחק בקבוצת הבוגרת של בירקירקארה. ב-3 בספטמבר 2020 ערך מבונג את הופעת הבכורה שלו בנבחרת מלטה, בהפסד 2–3 לנבחרת איי פארו במסגרת ליגת האומות 2020/2021. מבונג הוא ממוצא ניגרי. אביו הוא עמנואל מבונג, שחקן פאולה היברניאנס בעבר. אחיו הם ג'וזף מבונג, שחקן עירוני קריית שמונה ונבחרת מלטה, ועמנואל מבונג, שחקנה של סיגייווי. בירקירקארה הגביע המלטזי: 2022/23 פול מבונג, באתר Transfermarkt פול מבונג, באתר Soccerway פול מבונג, באתר WorldFootball.net פול מבונג, באתר National Football Teams פול מבונג, באתר FootballDatabase.eu 100th MPL appearance for Joseph Mbong באתר הרשמי של פאולה היברניאנס, 27 באוגוסט 2019 (באנגלית) Emmanuel Mbong, Middle Son Of Hibernians Football Legend ‘Papa’, Signs To Kalkara FC באתר Lovin Malta, ‏ 8 באוגוסט 2019 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פול מבונג".